Neuvoston asetus (ETY) N:o 935/86, annettu 25 päivänä maaliskuuta 1986, öljysiementen tuesta annetun asetuksen (ETY) N:o 1594/83 muuttamisesta



Virallinen lehti nro L 087 , 02/04/1986 s. 0005 - 0006

Suomenk. erityispainos Alue 3 Nide 20 s. 0172

Ruotsink. erityispainos Alue 3 Nide 20 s. 0172



NEUVOSTON ASETUS (ETY) N:o 935/86, annettu 25 päivänä maaliskuuta 1986, öljysiementen tuesta annetun asetuksen (ETY) N:o 1594/83 muuttamisesta EUROOPAN YHTEISÖJEN NEUVOSTO, joka ottaa huomion Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen 27 artiklan 3 kohdan, ottaa huomioon komission ehdotuksen, sekä katsoo, että asetuksessa (ETY) N:o 1594/83() tarkennetaan asetuksen N:o 136/66/ETY 27 artiklassa tarkoitetun tuen myöntämistä koskevat periaatteet, samassa asetuksessa säädetään jäsenvaltioiden siementen valvontavastuuta koskevista velvollisuuksista; neuvoston olisi määritettävä valvonnan ajanjakso, kokemus on osoittanut, että on tarpeen selventää siementen tarkastusmenetelmiä; tässä tarkoituksessa olisi otettava käyttöön kaksiosainen yhteisön todistus, jonka yksi osa koskee siementen tunnistamista ja toinen osa tuen ennakolta vahvistamista; on myös tarpeen määritellä mainittujen todistuksen osien antamista koskevat edellytykset, erityisesti mahdollisuus lykätä todistuksen antamista kaikkien tarvittavien tarkastusten sallimiseksi, asetuksen (ETY) N:o 1594/83 7 artiklan 2 kohdan nojalla siementen hintasuuntaus on otettava huomioon määritettäessä ennakolta vahvistetun tuen korjausmäärä; maailmanmarkkinoiden termiinihintojen puuttuessa tätä korjausmäärää ei voida kuitenkaan määrittää täsmällisesti ja sen vuoksi on tarpeen vahvistaa korjausmäärän taso, ja kokemus on osoittanut, että yhteisön öljysiemenmarkkinoiden tavanomaisesta poikkeavassa tilanteessa on tarpeen selventää tuen ennakolta vahvistamisen keskeyttämistä koskevat edellytykset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1594/83 seuraavasti: 1) lisätään 2 artiklan 1 kohtaan seuraava alakohta:"Mainitun valvonnan tulee alkaa siementen tullessa laitokseen ja sen on jatkuttava siihen asti, kun siemenet on jalostettu öljyntuotantoa tai rehuihin lisäämistä varten tai ne ovat lähteneet laitoksesta sellaisenaan."; 2) Korvataan 3-8 artikla seuraavasti:"3 artikla 1. Tässä asetuksessa tunnistamisella tarkoitetaan tointa, jolla jäsenvaltion toimivaltainen elin todistaa asianomaisen pyynnöstä, että hakemuksen kohteena olevien rapsin-, rypsin- ja auringonkukansiementen osalta myönnettävä tuen määrä on hakemuksen jättöpäivänä voimassa oleva määrä. Siementen tunnistaminen on tehtävä alkaen siitä, kun ne tulevat laitokseen, jossa ne jalostetaan, ja ennen jalostusta, lukuun ottamatta poikkeusta, josta päätetään asetuksen N:o 136/66/ETY 38 artiklassa säädetyn menettelyn mukaisesti, erityisesti niiden siementen osalta, jotka tulevat laitokseen muuna kuin työpäivänä. 2. Jäsenvaltion on tunnistettava siemenet asianomaisen pyynnöstä. Tuen määrä on se, joka on voimassa päivänä, jona kyseinen jäsenvaltio tunnistaa: - rapsin-, rypsin- ja auringonkukansiemenet kasviöljypuristamossa, jossa ne jalostetaan, tai - rapsin- ja rypsinsiemenet rehuja valmistavassa laitoksessa, jossa ne lisätään rehuihin. Kuitenkin 4 artiklassa tarkoitetun todistuksen ennakkovahvistusosaa koskevan hakemuksen jättöpäivänä voimassa olevaa tuen määrää, 7 artiklan mukaisesti tarkistettuna, sovelletaan asianomaisen pyynnöstä siemeniin, jotka on tunnistettu kasviöljypuristamossa tai rehuja valmistavassa laitoksessa todistuksen ennakkovahvistusosan voimassaoloaikana. 4 artikla Otetaan käyttöön kaksiosainen yhteisön todistus, jonka yksi osa on tarkoitettu todistamaan, että yhteisössä korjatut siemenet on tunnistettu kasviöljypuristamossa tai rehuja valmistavassa laitoksessa ja toinen osa on tarkoitettu todistamaan tarvittaessa, että tuen määrä on vahvistettu ennakolta. Jäsenvaltioiden on annettava todistuksen kumpikin osa jokaiselle hakijalle riippumatta tämän sijoittautumispaikasta yhteisössä. 5 artikla Edellä 4 artiklassa tarkoitetun todistuksen ennakkovahvistusosa on voimassa koko yhteisössä. Jollei 8 artiklasta muuta johdu, se on myönnettävä hakemuksen jättämistä seuraavan päivän iltapäivänä. Lisäksi todistuksen ennakkovahvistusosan antamisen edellytyksenä vakuus, jolla taataan, että hakija sitoutuu pyytämään siementen tunnistusta yhteisössä sijaitsevassa kasviöljypuristamossa tai rehuja valmistavassa laitoksessa todistuksen tämän osan voimassaoloaikana. Vakuus on pidätettävä kokonaan tai osittain, jos tunnistusta ei ole pyydetty tämän ajan kuluessa tai jos ainoastaan osa kyseisistä määristä on tunnistettu. 6 artikla Edellä 4 artiklassa tarkoitetun todistuksen tunnistusosan antaa jäsenvaltio, jossa siemenet on asetettu valvontaan. 7 artikla 1. Jos tuki vahvistetaan ennakolta, hakemuksen jättöpäivänä sovellettava tuen määrä on tarkistettava: a) samana päivänä voimassa olevan ja päivänä, jona siemenet tunnistetaan kasviöljypuristamossa tai rehuja valmistavassa laitoksessa, voimassa olevan tavoitehinnan välisellä erolla, ja b) tarvittaessa korjausmäärällä. 2. Edellä 1 kohdan b alakohdassa tarkoitettu korjausmäärä on laskettava ottaen huomioon kyseisten siementen hintasuuntaus maailmanmarkkinoilla ja tarvittaessa näiden siementen ja tärkeimpien kilpailevien siementen jalostamisesta johtuvien taloudellisten etujen välinen ero. 3. Jos maailmanmarkkinoiden termiinihintoja ei voida määrittää, korjausmäärä on vahvistettava kyseisen kuukauden tai kyseisten kuukausien osalta sellaiselle tasolle, että tuen määrä on nolla. 8 artikla 1. Jos on kysymys poikkeuksellisesta tilanteesta, joka voi aiheuttaa häiriöitä yhteisön siemenmarkkinoilla, voidaan päättää tuen ennakolta vahvistamisen keskeyttämisestä ajaksi, joka on tarpeen markkinoiden tasapainon palauttamiseksi. 2. Edellä 1 kohdassa tarkoitettu keskeyttäminen voidaan ulottaa koskemaan 4 artiklassa tarkoitettujen todistusten ennakkovahvistusosia, joita on haettu mutta joita ei vielä ole annettu, jos: a) julkaistussa tuen määrässä on virhe; b) tietyt tekijät voivat aiheuttaa valuuttavääristymän jäsenvaltioiden välillä; ja kun nämä tapaukset voivat aiheuttaa syrjintää asianomaisten välillä. 3. Ennakolta vahvistamisen keskeyttämisestä on päätettävä asetuksen N:o 136/66/ETY 38 artiklassa säädetyn menettelyn mukaisesti. Kiireellisissä tapauksissa komissio voi kuitenkin päättää tästä keskeyttämisestä; tällaisessa tapauksessa keskeyttäminen ei saa kestää yli viittä päivää."; 3) Korvataan 10 artiklan 2 kohta seuraavasti:"2. Tuki on maksettava 4 artiklassa tarkoitetun todistuksen tunnistusosan haltijalle siinä jäsenvaltiossa, jossa siemenet on asetettu valvontaan: - 1 kohdan a alakohdassa tarkoitettujen siementen osalta kun on toimitettu todiste jalostuksesta, - 1 kohdan b alakohdassa tarkoitettujen siementen osalta kun on toimitettu todiste niiden lisäämisestä rehuihin. Tuki voidaan kuitenkin maksaa ennakolta, kun siemenet on tunnistettu, sillä edellytyksellä, että annetaan vakuus niiden jalostamisesta tai rehuihin lisäämisestä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1986. Neuvoston puolesta Puheenjohtaja G. BRAKS () EYVL N:o 172, 30.9.1966, s. 3025/66 () EYVL N:o L 362, 31.12.1985, s. 8 () EYVL N:o L 163, 22.6.1983, s. 44